**ויין בריידי** (באנגלית: **Wayne Brady**; נולד ב-2 ביוני 1972 באורלנדו) הוא קומיקאי, זמר ושחקן אמריקאי זוכה פרס אמי.

ביוגרפיה
--------

בריידי נולד בקולומבוס, ג'ורג'יה, להורים מאזור הקאריביים, וכילד צעיר עבר לאורלנדו, פלורידה, לגור אצל סבתו ודודתו. בריידי מתייחס לסבתו, ולרי פיטרסן, כאל "אמא" שלו, מאחר שהיא גידלה אותו. עם סיום לימודיו עבד בפארק השעשועים דיסניוורלד הסמוך, כבן דמותו של טיגר מספר הילדים "פו הדב". במקביל, החל להופיע כסטנד-אפיסט במועדון מקומי. בהמשך עקר ללאס וגאס, וב-1996 הגיע ללוס אנג'לס.

קריירה
------

ב-1993 שיחק בשני פרקים של סדרת הדרמה "*I'll Fly Away*" בדמותו של דיימון. 

ב-1998 הצטרף לצוות הקבוע של סדרת הטלוויזיה "של מי השורה הזאת בכלל?", המבוססת על אלתורי קומיקאים. הקומיקאים האחרים בצוות הקבוע של הסדרה היו ריאן סטיילס וקולין מוקרי, והמנחה היה דרו קארי. הופעתו בתוכנית הקנתה לו חשיפה רבה, והוא התבלט בה גם כבעל יכולות קוליות, וכחקיין של זמרים. בשנת 2003 זכה בפרס אמי על הופעתו בתוכנית, בקטגוריית ההופעה האישית הטובה ביותר במופע מוזיקלי או בקומדיה, והיה הראשון מזה עשור שזכה בקטגוריה זו בשל הופעה בסדרת טלוויזיה (קודמיו זכו בפרס בשל הופעתם במופעים חד-פעמיים).

ב-2001 קיבל תוכנית משלו ברשת ABC, בשם "The Wayne Brady Show". ב-2002 החל להנחות תוכנית אירוח בעלת שם זהה, באותו ערוץ. תוכנית האירוח, ששודרה במשך שנתיים, זכתה בפרס אמי לתוכניות יומיות במשותף עם "The View" בשנת 2003, בטקס שהנחה בריידי עצמו, בקטגוריית תוכנית האירוח הטובה ביותר. הוא עצמו זכה בפרס זה בקטגוריית מנחה תוכנית האירוח הטוב ביותר, בשנים 2003 ו-2004, כשהוא גובר על מועמדים כברברה וולטרס, אלן דג'נרס ופיל מקגרו.

ב-2004 הופיע בריידי לראשונה על בימות התיאטרון, כשהחל לגלם את דמותו של עורך הדין בילי פלין במחזמר "שיקגו" בברודוויי.

ב-2006 הנחה שתי תוכניות טלוויזיה: ותוכנית המציאות "Celebrity Duets", ששודרה ברשת פוקס, ו-"That's What I'm Talking About", שעסקה באפרו-אמריקאים בתעשיית הבידור האמריקאית. ב-2009 החל להנחות גרסה חדשה של השעשועון "עשינו עסק" ברשת CBS. ויין שיחק ב"איך פגשתי את אמא" את אח של ברני סטינסון.

בשנת 2008 הקליט בריידי את אלבום הרית'ם אנד בלוז "A Long Time Coming". בארצות הברית הגיע האלבום למקום ה-157 במצעד המכירות בילבורד 200 ולמקום ה-20 במצעד אלבומי הרית'ם אנד בלוז וההיפ הופ. האלבום כלל גרסת כיסוי ל-"A Change Is Gonna Come" שסאם קוק ביצע ב-1964. ביצוע זה הקנה לו מועמדות לפרס הגראמי.

ב-2012 דיבב את קלובר בסרט "הנסיכה סופיה הראשונה: היה הייתה נסיכה".

עם חידושה של "של מי השורה הזאת בכלל?" ב-2013, בהנחייתה של איישה טיילר, חזר בריידי להופיע כחבר קבוע בתוכנית.

ב-2014 דיבב את קלובר בסרט "הנסיכה סופיה הראשונה: קללת הנסיכה אייבי".

בשנת 2018 החל לגלם את דמותו של ד"ר ריס בקינגהאם באופרת הסבון "היפים והאמיצים", ועל תפקידו היה מועמד לפרס אמי לבידור בשעות היום לשחקן אורח יוצא מן הכלל בסדרת דרמה לשנת 2019.

בשנת 2019 גילם את ריצ'רד הקטן בסדרת הטלוויזיה "נשמה אמריקאית", ברשת הטלוויזיה BET. באותה שנה החל להשתתף בתוכנית הבידור האמריקאית "הזמר במסכה 2" בתור ה"שועל" וזכה במקום הראשון.

בשנת 2020 התארח בסדרות הטלוויזיה "ברק שחור" ו-חדשים בשכונה", ושימש כשופט אורח בתוכנית הבידור "הזמר במסכה", בעונתה הרביעית.

בשנת 2022 דיבב את דמותו של קובי-קינג בסדרת האנימציה של נטפליקס "המופע של קאפהד!". באותה השנה הגיע למקום השלישי בעונה ה־31 של תוכנית המציאות האמריקאית, רוקדים עם כוכבים.

באוגוסט 2023 שיתף בריידי בראיון כי הוא פאנסקסואל.

קישורים חיצוניים
----------------

ויקישיתוף מדיה וקבצים בנושא **ויין בריידי** בוויקישיתוף
* אתר האינטרנט הרשמי של ויין בריידי
* ויין בריידי, ברשת החברתית אקס (טוויטר)

* ויין בריידי, במסד הנתונים הקולנועיים IMDb (באנגלית)

* ויין בריידי, באתר AllMovie (באנגלית)

* ויין בריידי, במסד הנתונים הקולנועיים KinoPoisk (ברוסית)

* ויין בריידי, באתר MusicBrainz (באנגלית)

* ויין בריידי, באתר Yandex.Music (ברוסית)

* ויין בריידי, באתר Discogs (באנגלית)

* ויין בריידי, באתר Songkick (באנגלית)

* ויין בריידי, באתר בילבורד (באנגלית)

הערות שוליים
------------

1. ↑  The Daily Show with Trevor Noah - February 26, 2018 - Wayne Brady, Comedy Central
2. ↑  Wayback Machine, web.archive.org, ‏2013-10-19
3. ↑  FindArticles.com | CBSi, findarticles.com
4. ↑  שאנג'לה בגמר "רוקדים עם כוכבים": "אנחנו בכל מקום", באתר ‏מאקו‏, 22 בנובמבר 2022

| פרס האמי לבידור בשעות היום למנחה השעשועון הטוב ביותר |
| --- |
| 

|  |
| --- |
| פיטר מרשל (1974) ‏•‏‏ פיטר מרשל (1975) ‏•‏‏ אלן לודן (1976) ‏•‏‏ ברט קונווי (1977) ‏•‏‏ ריצ'רד דוסון (1978) ‏•‏‏ דיק קלארק (1979) ‏•‏‏ פיטר מרשל (1980) ‏•‏‏ פיטר מרשל (1981) ‏•‏‏ בוב ברקר (1982) ‏•‏‏ בטי וייט (1983) ‏•‏‏ בוב ברקר (1984) ‏•‏‏ דיק קלארק (1985) ‏•‏‏ דיק קלארק (1986) ‏•‏‏ בוב ברקר (1987) ‏•‏‏ בוב ברקר (1988) ‏•‏‏ אלכס טרבק (1989) ‏•‏‏ בוב ברקר / אלכס טרבק (1990) ‏•‏‏ בוב ברקר (1991) ‏•‏‏ בוב ברקר (1992) ‏•‏‏ פט סיאק (1993) ‏•‏‏ בוב ברקר (1994) ‏•‏‏ בוב ברקר (1995) ‏•‏‏ בוב ברקר (1996) ‏•‏‏ פט סיאק (1997) ‏•‏‏ פט סיאק (1998) ‏•‏‏ בן שטיין וג'ימי קימל (1999) ‏•‏‏ בוב ברקר / טום ברגרון (2000) ‏•‏‏ רג'יס פילבין (2001) ‏•‏‏ בוב ברקר (2002) ‏•‏‏ אלכס טרבק (2003) ‏•‏‏ בוב ברקר (2004) ‏•‏‏ מרדית' ויירה (2005) ‏•‏‏ אלכס טרבק (2006) ‏•‏‏ בוב ברקר (2007) ‏•‏‏ אלכס טרבק (2008) ‏•‏‏ מרדית' ויירה (2009) ‏•‏‏ בן ביילי (2010) ‏•‏‏ בן ביילי (2011) ‏•‏‏ טוד ניוטון (2012) ‏•‏‏ בן ביילי (2013) ‏•‏‏ סטיב הארווי (2014) ‏•‏‏ קרייג פרגוסון (2015) ‏•‏‏ קרייג פרגוסון (2016) ‏•‏‏ סטיב הארווי (2017) ‏•‏‏ ויין בריידי (2018) ‏•‏‏ אלכס טרבק (2019) ‏•‏‏ אלכס טרבק (2020) ‏•‏‏ אלכס טרבק (2021) ‏•‏‏ סטיב הארווי (2022) |

 |

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb150562853 (data)
* GND: 135500052
* ISNI: 0000 0001 1494 1213
* LCCN: no2004098583
* MusicBrainz: 7d77b6be-376e-4289-931b-290cf6a3a0b2
* Trove: 1584416
* VIAF: 80225542
* WorldCat: lccn-no2004098583

 |